സാമ്ബത്തിക കുറ്റാന്വേഷണത്തിന് കേരള പോലീസില് പ്രത്യേക വിഭാഗം നടപടി സാമ്ബത്തിക ക്രമക്കേടുകള് വര്ധിക്കുന്ന സാഹചര്യത്തില് തിരുവനന്തപുരം: സാമ്ബത്തിക കുറ്റാന്വേഷണത്തിനായി കേരള പോലീസില് പ്രത്യേക വിഭാഗം വീണ്ടും തുടങ്ങാന് ആലോചന. സംസ്ഥാനത്ത് സാമ്ബത്തിക ക്രമക്കേടുകള് വര്ധിച്ചുവരുന്ന സാഹചര്യത്തിലാണിത്. നേരത്തെ സംസ്ഥാന ക്രൈംബ്രാഞ്ചിന്റെ ഭാഗമായിരുന്ന സാമ്ബത്തിക കുറ്റാന്വേഷണ വിഭാഗം EOW വീണ്ടും ആരംഭിക്കുന്നതാണ് ഇപ്പോള് പരിഗണനയിലുള്ളത്. സാമ്ബത്തിക കുറ്റാന്വേഷണ വിഭാഗം പ്രത്യേക വിഭാഗമല്ലാതായി മാറിയിട്ട് മൂന്ന് വര്ഷമായി. 2018 ക്രൈംബ്രാഞ്ച് പുനഃസംഘടനയുമായി ബന്ധപ്പെട്ട് നിര്ത്തുകയായിരുന്നു. എന്നാല് സാമ്ബത്തിക ക്രമക്കേടുകള് വര്ധിച്ചുവരുന്ന സാഹചര്യത്തില് ലോക്നാഥ് ബെഹ്റ ഡിജിപി ആയിരിക്കെ സര്ക്കാരിന് ഇത് സംബന്ധിച്ച് ശുപാര്ശ നല്കിയിരുന്നു. ക്രൈംബ്രാഞ്ച് എ.ഡി.ജി.പി.ക്ക് കീഴില് പ്രത്യേക വിഭാഗമായിട്ട് വേണമെന്ന ശുപാര്ശ സര്ക്കാര് പരിഗണയിലെടുക്കുകയായിരുന്നു. പോലീസിന്റെ രണ്ട് സോണുകളിലെയും ഐ.ജി.മാരുടെ നേതൃത്വത്തിലാകും ഉദ്യോഗസ്ഥര്. റെയ്ഞ്ചുകളില് ഡി.ഐ.ജി.മാര്ക്കാകും നേതൃത്വ ചുമതല. ജില്ലകളില് ഡിവൈ.എസ്.പി.മാരും ഇന്സ്പെക്ടര്മാരും ഉള്പ്പെട്ട സംഘമായിരിക്കും സാമ്ബത്തികകുറ്റങ്ങള് അന്വേഷിക്കുന്ന പ്രത്യേക യൂണിറ്റിലുണ്ടാവുക. ഇകൊമേഴ്സ് മുഖേനയുള്ള തട്ടിപ്പുകള്, ഓണ്ലൈന് തട്ടിപ്പുകള്, ചിട്ടി തട്ടിപ്പ്, മറ്റ് സാമ്ബത്തിക തട്ടിപ്പുകള് എന്നിവയാകും ഈ പ്രത്യേക യൂണിറ്റ് അന്വേഷിക്കുക. Tags